**Referat**

**Indbydelse til repræsentantskabsmøde i KVO**

**Torsdag den 6. april 2017 kl. 18:00 på Vandværksvej 7.**

**Vi starter mødet kl. 18.00 med et stykke smørrebrød i kantinen.**

**Kl. 19.00 vil der være et fagligt indlæg fra** **Per Kroyer – SuezWater A/S.**

**Blødgøring i vandforsyningen – Metoder og hvorfor.**

**Dagsorden ved ordinært repræsentantskabsmøde:**

1. **Valg af dirigent.**
2. **Bestyrelsens beretning.**
3. **Godkendelse af regnskab.**
4. **Fastlæggelse af kontingent for indeværende år.**
5. **Indkomne forslag.**
6. Bestyrelsen fremlægger forslag til vedtægtsændringer, til godkendelse af repræsentantskabet
7. Bestyrelsen fremlægger forslag til procedure ved fremtidige bestyrelsessammensætninger, til debat i repræsentantskabet.
8. **Valg til bestyrelsen.** (Jørgen Storm og Niels Andersen er på valg)
9. **Eventuelt.**

**Efter det ordinære repræsentantskabsmøde har vi følgende punkter på dagsordenen:**

1. **Indlæg om den kommende Vandforsyningsplan for Odense Kommune. Samt lidt om indsatsplaner og grundvandsbeskyttelse.**

(ved **Hans** Peter Birk Hansen, Geolog, Odense Kommune)

1. **Status for pesticidfund i Odenses vandkredsløb.** (ved Richard Jensen**,** biolog og kemiker,Odense Kommune Landbrug og Natur)

**Referat af repræsentantskabsmøde i KVO**

1. **Aksel Snerling blev valgt til dirigent uden modkanditat**
2. **Bestyrelses beretning blev hold af formand Henning Jensen.**

Bestyrelsen har afholdt 3 møder siden repræsentantskabsmødet i april 2016.

Det første møde med konstituering af bestyrelsen, som følger:

Formand: Henning Jensen, Næsby Vandværk

Næstformand: Jørgen Storm, Tarup Vandværk

Kasserer: Henrik Uhd Markussen, VCS

Sekretær: Niels Andersen, Allesø Vandværk

Best. Medlem Claus Andersen, Højby Vandværk

KVO-vedtægterne har i året været gennemgået og forslag til justeringer af vedtægterne behandles under dagsordenens punkt 5.

Odense Kommunes plan for beskyttelse af grundvand i Odense N og Fraugde er vedtaget, der er nu planer for hele kommunen.

Der har januar 2017 været møde med Beredskab Fyn, hvor Hans Nyfjord og Mikael Enevold Pedersen informerede om sammenlægningen af de kommunale brandvæsner til beredskab Fyn.

Mikael Enevold Pedersen er deres primære kontaktperson til vandværker i Odense Kommune.

Beredskabet vil arbejde efter væsentlig færre brandhaner. Aktuelt vurderes, at der er ca. 2500 brandhaner i Odense Kommune, det forventes mere en 50 procent skal nedlægges

Vandværker der planlægger renoveringer af ledninger med brandhaner, bør tage en dialog med beredskab Fyn om det fremtidige behov for brandhaner på strækningen.

Input til fremtidige projekter: Hjemmeside, Reduceret pesticid forbrug i haver.

Beretningen blev godkendt.

1. **Regnskabet blev fremlagt af kasserer Henrik Uhr Marcussen.**

Ingen indtægter, året udgifter og underskud har været på 3155 kr.

Bankbeholdning 3698,75 kr

Regnskab blev godkendt

1. **Fastlæggelse af kontingent for indeværende år.**

Fastsat til 500 kr pr. vandværk

1. **Indkomne forslag**

Bestyrelsen fremlagde opdaterede vedtægter, justeret til mere tidsvarende.

Bestyrelsen fremlagde forslag til valgprocedure til bestyrelsen, såfremt der ikke er frivillige nok

Begge forslag blev vedtaget

1. **Valg – følgende blev valgt**

Bestyrelsen:

Jørgen Storm, Tarup Vandværk,

Niels Andersen, Allesø vandværk

Suppleant

Albert Plesner, Bellinge Øst Vandværk

Revisor:

Ib Jespersen, Bellinge Øst Vandværk

Suppleant:

Bo Jespersen, Fangel Vandværk

1. Eventuelt

Aksel Snerling informerer om han skulle holde indlæg om vandråd der fungerer og viste eksempler på ny regnskabsopstilling.

**Før repræsentantsskabsmødet:**

Aftenen startede med fint fremmøde og derefter smørrebød.

Per Kroyer – SuezWater holdt et spændende indlæg om blødgøring af vand.

Per gennemgik en række forskellige metoder og deres fordele og ulemper, samt gav indblik i omkostninger til blødgøring af vand. Indlægget kan ses på Kvo’s hjemmeside.

Typisk vil forbrugerne kunne spare 2-3 gange omkostningerne til blødgøring, samt kunne opleve en del ”comfort” ved færre kalkaflejringer.

**Efter repræsentantsskabsmødet:**

Indlæg fra Odense Kommune.

Hans Peter Birk Hansen informerede om arbejdet og tidsplanen for en ny vandforsyningsplan i Odense Kommune til erstatning for planen fra 2006. Der har været kontakt til en del af de 13 Værker i Odense og resten vil blive kontaktet i nær fremtid. Planen forventes vedtaget i 2017.

Planens målsætning:

God kvalitet af drikkevand.

Tilstrækkelig vandforsyning.

Sikker vandforsyning.

Indlægget omfattede desuden information om omfanget antal boringer/indvindinger i Odense. Samt en statistik over analyser for nitrat og pesticider fra 50’erne og frem.

Richard Jensen holdt indlæg om pesticid fund i Odenses vandkredsløb.

Gennemgik analyserunder for Terrænnære grundvand, Bynære overfladevand, Gartneri nært Åvand, regnvand.

Der har været en analyserunde for et større antal pesticider i vandprøver udtaget de dårligst beskyttede boringer, resultat ingen fund.

I garnerinært overfladevand er der påvist flere pesticider i temmelig høje koncentrationer. 21 forbudte stoffer er påvist.

I drænvand fra parcelhus kvarterer er påvist biocider, sandsynligvis stammende fra maling.

Til slut en tak til Vandcenter Syd for ”husly” til mødet og tak til Jane for håndtering af mødeafviklingen.

Niels Andersen, ref.